उत्तराखंड के युवाओं को मिलेगी सेना में स्पेशल छूट- हरिभूमि, Haribhoomi
उत्तराखंड के युवाओं को मिलेगी सेना में स्पेशल छूट
भारतीय सेना में भर्ती होने के लिए उत्तराखंड के युवाओं को इसी साल ये छूट मिलेगी।
टीम डिजिटल/हरिभूमि, दिल्ली19 Aug 2017 3:13 PM GMT
भारतीय सेना में भर्ती होने के लिए सभी राज्यों के आलावा उत्तराखंड के युवा भी हमेशा तैयार रहते हैं। पड़ाडों पर रहने वाले इन नौजवानों को सेना में छूट मिलने जा रही है। उत्तराखंड के युवाओं को अब भर्ती होने के लिए ऊंचाई पर तीन सेंटीमीटर की छूट दी गई है।
बता दें कि पहले सेना में भर्ती होने पर ऊंचाई 166 सेमी थी, जिसे अब घटाकर 163 कर दिया गया है। सेना के एक अधिकारी ने कहा कि जुलाई में इस बाबत सभी भर्ती कार्यालयों को निर्देश जारी कर दिया गया है। यह छूट सामान्य सैनिकों के पद पर दी जाएगी।
अलग-अलग इलाके के लिए सेना ने अलग-अलग ऊंचाई अनिवार्य कर रखा है। पूर्वी हिमालयाई क्षेत्र के लिए न्यूनतम ऊंचाई 160 सेमी है। लंबाई में तीन सेमी की छूट देने के सेना के फैसले से वायुसेना, नौसेना, कोस्ट गार्ड, अर्ध सैनिक बलों आदि में भी होने वाली भर्ती के नियमों में बदलाव हो सकता है।
भारतीय सेना कॅरियर उत्तराखंड भर्ती उत्तराखंड सेना पहाड़ी सेना सेना छूट Indian Army Career Uttarakhand Recruitment Uttarakhand Army